
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 358 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή επένδυσης της εταιρείας «ΚΑΣΣΑΝΔΡΑ 
ΒΑΥ ΑΝΩΝΥΜΗ ΞΕΝΟΔΟΧΕΙΑΚΗ - ΟΙΚΟΔΟΜΙΚΗ 
- ΤΟΥΡΙΣΤΙΚΗ - ΓΕΩΡΓΙΚΗ & ΜΕΤΑΦΟΡΙΚΗ ΕΤΑΙ¬ 
ΡΕΙΑ» με δ.τ. «ΚΑΣΣΑΝΔΡΑ ΒΑΥ Α.Ε.» στις διατά¬ 
ξεις του ν. 3299/2004. 1 

Υπαγωγή της εταιρείας «ΑΝΩΝΥΜΗ ΕΙΣΑΓΩΓΙΚΗ - 
ΕΞΑΓΩΓΙΚΗ - ΕΜΠΟΡΙΚΗ - ΑΝΤΙΠΡΟΣΩΠΕΥΤΙΚΗ 
ΕΤΑΙΡΕΙΑ ΤΡΟΦΙΜΩΝ - ΕΙΔΩΝ ΟΙΚΙΑΚΗΣ ΧΡΗΣΕ- 
ΩΣ ΑΝΕΔΗΚ ΚΡΗΤΙΚΟΣ» με δ.τ. «ΑΝΕΔΗΚ ΚΡΗΤΙ¬ 
ΚΟΣ Α.Ε.» στις διατάξεις του ν. 3299/2004 για την 
ενίσχυση επενδυτικού σχεδίου της με το κίνητρο 


της επιχορήγησης. 2 

Υπαγωγή της εταιρείας «ΕΥΑΓΓΕΛΟΣ ΤΣΑΝΤΑΛΗΣ 
Α.Ε.» με δ.τ. «ΟΙΝΟΣ Α.Ε.» στις διατάξεις του ν. 
3299/2004 για την ενίσχυση επενδυτικού σχεδί¬ 
ου της με το κίνητρο της επιχορήγησης. 3 

Υπαγωγή της εταιρείας «ΞΕΝΟΔΟΧΕΙΑΚΕΣ ΕΠΙΧΕΙ¬ 
ΡΗΣΕΙΣ ΡΟΔΟΥ 1_υΧΟΤΕΙ_ ΑΕ» στις διατάξεις του 
ν. 3299/2004 για την ενίσχυση επενδυτικού σχε¬ 
δίου της με το κίνητρο της επιχορήγησης. 4 

Υπαγωγή επένδυσης της εταιρείας «ΕΛΛΗΝΙΚΗ ΕΤΑΙ¬ 
ΡΙΑ ΤΗΛΕΠΙΚΟΙΝΩΝΙΩΝ ΚΑΙ ΤΗΛΕΜΑΤΙΚΩΝ ΕΦΑΡ¬ 
ΜΟΓΩΝ - ΑΝΩΝΥΜΗ ΕΤΑΙΡΙΑ» με δ.τ. «ΡΟΒΤΗπθΙ 

Α.Ε.» στις διατάξεις του ν. 3299/2004. 5 

Προσαρμογή της συστατικής πράξης της Ενιαίας 
Σχολικής Επιτροπής Δημοτικού Σχολείου και Νη¬ 
πιαγωγείου Ν. Συλλάτων στις διατάξεις του ν. 

3463/2006. 6 

Προσαρμογή της συστατικής πράξης της Ενιαίας 
Σχολικής Επιτροπής Δημοτικού Σχολείου και Νη¬ 
πιαγωγείου Λακκώματος στις διατάξεις του ν. 

3463/2006. 7 

Σύσταση Νομικού Προσώπου Δημοσίου Δικαίου 
(ΝΠΔΔ) από τη Νομαρχιακή Αυτοδιοίκηση Χίου, 
με την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ 
ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΧΙΟΥ». 8 


15 Μαρτίου 2007 

ΑΠΟΦΑΣΕΙ Σ 

Υπαγωγή επένδυσης της εταιρείας «ΚΑΣΣΑΝΔΡΑ ΒΑΥ 
ΑΝΩΝΥΜΗ ΞΕΝΟΔΟΧΕΙΑΚΗ - ΟΙΚΟΔΟΜΙΚΗ - ΤΟΥ¬ 
ΡΙΣΤΙΚΗ - ΓΕΩΡΓΙΚΗ & ΜΕΤΑΦΟΡΙΚΗ ΕΤΑΙΡΕΙΑ» 
με δ.τ. «ΚΑΣΣΑΝΔΡΑ ΒΑΥ Α.Ε.» στις διατάξεις του 
ν. 3299/2004. 

Ο ΥΠΟΥΡΓΟΣ ΚΑΙ ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 31969/ΥΠΕ/4/00503/Ε/ν. 3299/2004/ 
29.12.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004, επένδυσης της εταιρείας 
«ΚΑΣΣΑΝΔΡΑ ΒΑΥ ΑΝΩΝΥΜΗ ΞΕΝΟΔΟΧΕΙΑΚΗ - ΟΙ¬ 
ΚΟΔΟΜΙΚΗ - ΤΟΥΡΙΣΤΙΚΗ - ΓΕΩΡΓΙΚΗ & ΜΕΤΑΦΟΡΙΚΗ 
ΕΤΑΙΡΕΙΑ» με δ.τ. «ΚΑΣΣΑΝΔΡΑ ΒΑΥ Α.Ε.» που αναφέ- 
ρεταί: α) στον εκσυγχρονισμό ολοκληρωμένης μορφής 
και αναβάθμιση από 4* σε 5* υφιστάμενης ξενοδοχεια¬ 
κής μονάδας, δυναμικότητας 70 δωματίων, 140 κλινών, 
β) στην επέκταση κατά 19 δωμάτια - 38 κλίνες και γ) 
στην δημιουργία συμπληρωματικών εγκαταστάσεων 
στη θέση Βασιλιάς Σκιάθου, του Νομού Μαγνησίας, συ¬ 
νολικής επιχορηγούμενης δαπάνης έξι εκατομμυρίων 
εξήντα οκτώ χιλιάδων (6.068.000) ευρώ, που αναλύεται 
α)σε τρία εκατομμύρια τετρακόσιες εξήντα έξι χιλιά¬ 
δες (3.466.000) ευρώ για τον εκσυγχρονισμό και την 
αναβάθμιση της υφιστάμενης ξενοδοχειακής μονάδας, 
β) σε δύο εκατομμύρια (2.000.000) ευρώ για την επέ¬ 
κταση κατά 19 δωμάτια - 38 κλίνες και γ) σε εξακόσιες 
δύο χιλιάδες (602.000) ευρώ για τις συμπληρωματικές 
εγκαταστάσεις. 

Η συνολική επιχορήγηση ανέρχεται στο ποσό των 
δύο εκατομμυρίων τετρακοσίων χιλιάδων πεντακοσίων 
(2.400.500) ευρώ, ήτοι α) ποσοστό 45%, δηλαδή ποσό 
ενός εκατομμυρίου πεντακοσίων πενήντα εννέα χιλιά¬ 
δων επτακοσίων (1.559.700) ευρώ για τον εκσυγχρονι¬ 
σμό ολοκληρωμένης μορφής και την αναβάθμιση της 
υφιστάμενης ξενοδοχειακής μονάδας, β) ποσοστό 30% 
δηλαδή ποσό εξακοσίων χιλιάδων (600.000) ευρώ για 
την επέκταση κατά 19 δωμάτια-38 κλίνες και γ) ποσο¬ 
στό 40% δηλαδή ποσό διακοσίων σαράντα χιλιάδων 

οκτακοσίων (240.800) ευρώ για τις συμπληρωματικές 
εγκαταστάσεις. 

Η συνολική ίδια συμμετοχή στην επένδυση ανέρχεται 
στο ποσό του ενός εκατομμυρίου εξακοσίων σαράντα 
επτά χιλιάδων εκατό (1.647.100) ευρώ, ήτοι: α) ποσοστό 
25% δηλαδή ποσό οκτακοσίων εξήντα έξι χιλιάδων πε- 
ντακοσίων (866.500) ευρώ για τον εκσυγχρονισμό ολοκλη¬ 
ρωμένης μορφής και την αναβάθμιση της υφιστάμενης 
ξενοδοχειακής μονάδας, β) ποσοστό 30%, δηλαδή ποσό 
εξακοσίων χιλιάδων (600.000) ευρώ για την επέκταση 
κατά 19 δωμάτια - 38 κλίνες και γ) ποσοστό 30%, δηλαδή 
ποσό εκατόν ογδόντα χιλιάδων εξακοσίων (180.600) ευρώ 
για τις συμπληρωματικές εγκαταστάσεις. 

Με την επένδυση θα δημιουργηθούν 6 νέες θέσεις 
εργασίας (3 ΕΜΕ). 

Ημερομηνία γνωμοδότησης της Επιτροπής: 29.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

( 2 ) 

Υπαγωγή της εταιρείας «ΑΝΩΝΥΜΗ ΕΙΣΑΓΩΓΙΚΗ - ΕΞΑ- 
ΓΩΓΙΚΗ - ΕΜΠΟΡΙΚΗ - ΑΝΤΙΠΡΟΣΩΠΕΥΤΙΚΗ ΕΤΑΙΡΕΙΑ 
ΤΡΟΦΙΜΩΝ - ΕΙΔΩΝ ΟΙΚΙΑΚΗΣ ΧΡΗΣΕΩΣ ΑΝΕΔΗΚ 
ΚΡΗΤΙΚΟΣ» με δ.τ. «ΑΝΕΔΗΚ ΚΡΗΤΙΚΟΣ Α.Ε.» στις δι¬ 
ατάξεις του ν. 3299/2004 για την ενίσχυση επενδυτι¬ 
κού σχεδίου της με το κίνητρο της επιχορήγησης. 

Ο ΥΠΟΥΡΓΟΣ ΚΑΙ ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Μετηνυπ’αριθμ.26914/ΥΠΕ/00434/Ε/ν.3299/04/22.12.2006 
απόφαση του Υπουργού και του Υφυπουργού Οικονο¬ 
μίας και Οικονομικών, εγκρίθηκε η υπαγωγή στις δια¬ 
τάξεις του ν. 3299/2004, επένδυσης της επιχείρησης 
«ΑΝΩΝΥΜΗ ΕΙΣΑΓΩΓΙΚΗ - ΕΞΑΓΩΓΙΚΗ - ΕΜΠΟΡΙΚΗ - 
ΑΝΤΙΠΡΟΣΩΠΕΥΤΙΚΗ ΕΤΑΙΡΕΙΑ ΤΡΟΦΙΜΩΝ - ΕΙΔΩΝ ΟΙ¬ 
ΚΙΑΚΗΣ ΧΡΗΣΕΩΣ ΑΝΕΔΗΚ ΚΡΗΤΙΚΟΣ» με δ.τ. «ΑΝΕΔΗΚ 
ΚΡΗΤΙΚΟΣ Α.Ε.», που αναφέρεται στην ίδρυση μονάδας 
παροχής υπηρεσιών εφοδιαστικής αλυσίδας, στη τοπο¬ 
θεσία Ρέμα Μαγούλας, Δήμου Μαγούλας, Νομού Αττικής 
και στην τοποθεσία Κάμπος, Δήμου Κρανιδίου, Νομού 
Αργολίδας, συνολικής δαπάνης πέντε εκατομμυρίων 
εκατόν σαράντα πέντε χιλιάδων (5.145.000) ευρώ. 

Το ποσοστό της επιχορήγησης ανέρχεται σε 35% για 
κόστος επένδυσης τριών εκατομμυρίων τριακοσίων σα¬ 
ράντα πέντε χιλιάδων είκοσι οκτώ (3.345.028) ευρώ και 
40% για κόστος επένδυσης ενός εκατομμυρίου επτακο¬ 
σίων ενενήντα εννέα χιλιάδων εννιακοσίων εβδομήντα 
δύο (1.799.972) ευρώ, δηλαδή ποσό επιχορήγησης ενός 
εκατομμυρίου οκτακοσίων ενενήντα χιλιάδων επτακο¬ 
σίων σαράντα οκτώ (1.890.748) ευρώ. 

Με την επένδυση θα δημιουργηθούν δέκα (10) νέες 
θέσεις απασχόλησης ΕΜΕ (10). 

Ημερομηνία γνωμοδότησης της Επιτροπής 1.12.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 


(3) 

Υπαγωγή της εταιρείας «ΕΥΑΓΓΕΛΟΣ ΤΣΑΝΤ ΑΔΗΣ Α.Ε.» 
με δ.τ. «ΟΙΝΟΣ Α.Ε.» στις διατάξεις του ν. 3299/2004 
για την ενίσχυση επενδυτικού σχεδίου της με το κί¬ 
νητρο της επιχορήγησης. 

Ο ΥΠΟΥΡΓΟΣ ΚΑΙ ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 31847/ΥΠΕ/00501/Ε/ν. 3299/04/22.12.2006 
απόφαση του Υπουργού και του Υφυπουργού Οικονο¬ 
μίας και Οικονομικών, εγκρίθηκε η υπαγωγή στις δια¬ 
τάξεις του ν. 3299/2004, επένδυσης της επιχείρησης 
«ΕΥΑΓΓΕΛΟΣ ΤΣΑΝΤΑΛΗΣ Α.Ε.» με δ.τ. «ΟΙΝΟΣ Α.Ε.», που 
αναφέρεται στον εκσυγχρονισμό των εγκαταστάσεων 
εφοδιαστικής αλυσίδας που διαθέτει σε Αθήνα - Θεσ¬ 
σαλονίκη - Χαλκιδική συνολικής δαπάνης ενός εκατομ¬ 
μυρίου τετρακοσίων χιλιάδων οκτακοσίων εξήντα πέντε 
(1.400.865) ευρώ. 

Τ ο ποσοστό της επιχορήγησης ανέρχεται σε 35% για 
κόστος επένδυσης ενός εκατομμυρίου ογδόντα τριών 
ευρώ και πενήντα πέντε (1.000.083,55) λεπτών και ποσο¬ 
στό 30% για κόστος τετρακοσίων χιλιάδων επτακοσίων 
ογδόντα ενός ευρώ και σαράντα πέντε (400.781,45) λε¬ 
πτών, δηλαδή ποσό επιχορήγησης τετρακόσιες εβδο¬ 
μήντα χιλιάδες διακόσια εξήντα τρία ευρώ και εξήντα 
οκτώ (470.263,68) λεπτά. 

Με την επένδυση δεν δημιουργούνται νέες θέσεις 
εργασίας. 

Ημερομηνία γνωμοδότησης της Επιτροπής 15.12.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΑΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

(4) 

Υπαγωγή της εταιρείας «ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ 
ΡΟΔΟΥ ΙΙΙΧΟΤΕΙΑΕ» στις διατάξεις του ν. 3299/2004 
για την ενίσχυση επενδυτικού σχεδίου της με το κί¬ 
νητρο της επιχορήγησης. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 33934/ΥΠΕ/00567/Ε/ν. 3299/04/ 
29.12.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004, επένδυσης της επιχείρησης 
«ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ ΡΟΔΟΥ ΐυΧΟΤΕΙ ΑΕ», 
που αναφέρεται στον εκσυγχρονισμό ολοκληρωμέ¬ 
νης μορφής του ξενοδοχείου ΒΟΩ05 ΡΑΒΚ 51ΙΙΤΕ5 
ΗΟΤΕΙ_, 5 αστέρων και δυναμικότητας 60 δωματίων 
και 138 κλινών, στην πόλη της Ρόδου συνολικής δαπά¬ 
νης τριών εκατομμυρίων τετρακοσίων εξήντα χιλιάδων 
(3.460.000) ευρώ. 

Το ποσοστό της επιχορήγησης ανέρχεται σε 50% επί 
του κόστους της επιχορηγούμενης επένδυσης, δηλαδή 
ποσό επιχορήγησης ενός εκατομμυρίου επτακοσίων 
τριάντα χιλιάδων (1.730.000) ευρώ. 

Με την επένδυση θα δημιουργηθούν εννέα (9) νέες 
θέσεις απασχόλησης ΕΜΕ (6). 

Ημερομηνία γνωμοδότησης της Επιτροπής 29.12.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΑΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

(δ) 

Υπαγωγή επένδυσης της εταιρείας «ΕΛΛΗΝΙΚΗ ΕΤΑΙΡΙΑ 
ΤΗΛΕΠΙΚΟΙΝΩΝΙΩΝ ΚΑΙ ΤΗΛΕΜΑΤΙΚΩΝ ΕΦΑΡΜΟΓΩΝ 
- ΑΝΩΝΥΜΗ ΕΤΑΙΡΙΑ» με δ.τ. «ΡΟΒΤΗηοί Α.Ε.» στις δι¬ 
ατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 28757/ΥΠΕ/4/00447/ν. 3299/Ε/ 
22.12.2006 απόφαση του Υπουργού και του Υφυπουρ¬ 
γού Οικονομίας και Οικονομικών, εγκρίθηκε η υπαγω¬ 
γή στις διατάξεις του ν. 3299/2004 της επιχείρησης 
«ΕΛΛΗΝΙΚΗ ΕΤΑΙΡΙΑ ΤΗΛΕΠΙΚΟΙΝΩΝΙΩΝ ΚΑΙ ΤΗΛΕ¬ 
ΜΑΤΙΚΩΝ ΕΦΑΡΜΟΓΩΝ - ΑΝΩΝΥΜΗ ΕΤΑΙΡΙΑ» με δ.τ. 
«ΡΟΒΤΗποί Α.Ε.» για την ενίσχυση επενδυτικού σχεδίου 
της, με το κίνητρο της επιχορήγησης που αναφέρεται 
στην «Δημιουργία ευρυζωνικών υποδομών σε Νομούς 
Αττικής και Θεσσαλονίκης» στις αστικές περιοχές 
της Αττικής και της μητροπολιτικής Θεσσαλονίκης 
συνολικής δαπάνης είκοσι οκτώ εκατομμυρίων πε- 
ντακοσίων σαράντα χιλιάδων και διακοσίων σαράντα 
πέντε ευρώ (28.540.245) €, με ποσοστό επιχορήγησης 
30 % - ήτοι ποσό - οκτώ εκατομμυρίων πεντακοσί- 
ων εξήντα δύο χιλιάδων και εβδομήντα τριών ευρώ 
(8.562.073) €. 

Με την επένδυση θα δημιουργηθούν τριάντα (30) νέες 
θέσεις εργασίας μόνιμης απασχόλησης - ήτοι (ΕΜΕ 
30). 

Ημερομηνία γνωμοδότησης της Επιτροπής: 8.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΑΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. 1534 (6) 

Προσαρμογή της συστατικής πράξης της Ενιαίας Σχολι¬ 
κής Επιτροπής Δημοτικού Σχολείου και Νηπιαγωγεί¬ 
ου Ν. Συλλάτων στις διατάξεις του ν. 3463/2006. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 5 του ν. 1894/1990. 

2) Τις διατάξεις του α.240 και 243 του ν. 3463/2006. 

3) Την συστατική πράξη 15089/16.10.1991 του Νομάρ¬ 
χη Χαλκιδικής της Σχολικής Επιτροπής του Δημοτικού 
Σχολείου και Νηπιαγωγείου Ν. Συλλάτων και την τρο- 
ποποιητική αυτής με υπ’ αριθμ. 5280/23.4.1992. 

4) Την υπ’ αριθμ. 26/2007 απόφαση του Δ.Σ. Καλλι- 
κράτειας. 


5) Την υπ’ αριθμ. 5631/2000 απόφαση του Γεν. Γραμ¬ 
ματέα Περιφέρειας Κεντρικής Μακεδονίας «Ορισμός 
εισηγητών και μεταβίβαση εξουσιοδότησης υπογραφής 
«Με εντολή Γεν. Γραμματέα» αποφάσεων, εγγράφων 
και άλλων πράξεων στο Γενικό Δ/ντή στους Προϊστ. 
Δ/νσεων, Τμημάτων και Γραφείων, των υπηρεσιών της 
Περιφέρειας», αποφασίζουμε: 

Τροποποιείται και προσαρμόζεται η συστατική πράξη 
του νομικού προσώπου με την επωνυμία «Ενιαία Σχολι¬ 
κή Επιτροπή Δημοτικού Σχολείου και Νηπιαγωγείου Ν. 
Συλλάτων» στις διατάξεις των άρθρων 240 και 243 του 
ν. 3463/2006 ως ακολούθως: 

Η παράγραφος που αφορά τη σύνθεση του Δ.Σ. του 
ανωτέρω ΝΠΔΔ αντικαθίσταται ως εξής: 

«..Το νομικό πρόσωπο διοικείται από ενδεκαμελές (11) 
Διοικητικό Συμβούλιο, που ορίζεται από το Δημοτικό 
Συμβούλιο μαζί με τους αναπληρωτές του και αποτε- 
λείταί: 

α) τρεις (3) αιρετούς εκπροσώπους του Δήμου που 
ορίζονται από την πλειοψηφία του Δημοτικού Συμβουλί¬ 
ου (εκ των οποίων ο ένας είναι ο Πρόεδρος του τοπικού 
συμβουλίου Δ.Δ. Ν. Συλλάτων), 
β) δύο (2) αιρετούς εκπροσώπους του Δήμου που ορί¬ 
ζονται από την μειοψηφία του Δημοτικού Συμβουλίου, 
γ) από τον Διευθυντή του Δημοτικού Σχολείου Ν. 
Συλλάτων 

δ) από τον Διευθυντή του Νηπιαγωγείου Ν. Συλλά¬ 
των, 

ε) από έναν εκπρόσωπο του Συλλόγου Γονέων του 
Δημοτικού Σχολείου Ν. Συλλάτων, 
στ) από έναν εκπρόσωπο του Συλλόγου Γονέων του 
Νηπιαγωγείου Ν. Συλλάτων, 
ζ) δύο δημότες ή κάτοικοι που είναι χρήστες των 
υπηρεσιών του νομικού προσώπου. 

Από το σύνολο των μελών του Δ.Σ. του ανωτέρω 
ΝΠΔΔ ένα τουλάχιστον μέλος θα είναι γυναίκα. 

Το Δημοτικό Συμβούλιο από τα μέλη του Διοικητικού 
Συμβουλίου εκλέγει τον Πρόεδρο και τον Αντιπρόεδρο 
αυτού. 

Η θητεία του Διοικητικού Συμβουλίου είναι τετραετής 
και ακολουθεί την δημοτική περίοδο. Λήγει πάντοτε με 
την εγκατάσταση του νέου Διοικητικού Συμβουλίου. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. 

Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοι¬ 
κητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο». Κατά τα λοιπά ισχύει η 
συστατική πράξη του νομικού προσώπου. 

Από την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου οικονομικού 
έτους 2007, ούτε σε βάρος του προϋπολογισμού του 
νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 21 Φεβρουάριου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

Αριθμ. 1532 (7) 

Προσαρμογή της συστατικής πράξης της Ενιαίας Σχολι¬ 
κής Επιτροπής Δημοτικού Σχολείου και Νηπιαγωγεί¬ 
ου Λακκώματος στις διατάξεις του ν. 3463/2006. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 5 του ν. 1894/1990. 

2) Τις διατάξεις του α.240 και 243 του ν. 3463/2006. 

3) Την υπ’ αριθμ. 11501/20.9.1989 του Νομάρχη Χαλκιδι¬ 
κής με την οποία αρχικά συστήθηκε η Σχολική Επιτροπή 
του Δημοτικού Σχολείου της Κοινότητας Λακκώματος 
όπως έχει τροποποιηθεί. 

4) Την υπ’ αριθμ. 25/2007 απόψαση του Δ.Σ. Καλλι- 
κράτειας. 

5) Την υπ’ αριθμ. 5631/2000 απόφαση του Γεν. Γραμ¬ 
ματέα Περιφέρειας Κεντρικής Μακεδονίας «Ορισμός 
εισηγητών και μεταβίβαση εξουσιοδότησης υπογραφής 
«Με εντολή Γεν. Γραμματέα» αποφάσεων, εγγράφων 
και άλλων πράξεων στο Γενικό Δ/ντή στους Προϊστ. 
Δ/νσεων, Τμημάτων και Γραφείων, των υπηρεσιών της 
Περιφέρειας», αποφασίζουμε: 

Τροποποιείται και προσαρμόζεται η συστατική πράξη 
του νομικού προσώπου με την επωνυμία «Ενιαία Σχο¬ 
λική Επιτροπή Δημοτικού Σχολείου και Νηπιαγωγείου 
Λακκώματος» στις διατάξεις των άρθρων 240 και 243 
του ν. 3463/2006 ως ακολούθως: 

Η παράγραφος που αφορά τη σύνθεση του Δ.Σ. του 
ανωτέρω ΝΠΔΔ αντικαθίσταται ως εξής: 

«..Το νομικό πρόσωπο διοικείται από ενδεκαμελές(11) 
Διοικητικό Συμβούλιο, που ορίζεται από το Δημοτικό 
Συμβούλιο μαζί με τους αναπληρωτές του και αποτε- 
λείταί: 

α) τρεις (3) αιρετούς εκπροσώπους του Δήμου που 
ορίζονται από την πλειοψηφία του Δημοτικού Συμβουλί¬ 
ου (εκ των οποίων ο ένας είναι ο Πρόεδρος του τοπικού 
συμβουλίου Δ.Δ. Λακκώματος), 
β) δύο (2) αιρετούς εκπροσώπους του Δήμου που ορί¬ 
ζονται από την μειοψηφία του Δημοτικού Συμβουλίου, 
γ) από τον Διευθυντή του Δημοτικού Σχολείου Λακ¬ 
κώματος, 

δ) από τον Διευθυντή του Νηπιαγωγείου Λακκώμα¬ 
τος, 

ε) από έναν εκπρόσωπο του Συλλόγου Γονέων του 
Δημοτικού Σχολείου Λακκώματος, 
στ) από έναν εκπρόσωπο του Συλλόγου Γ ονέων του 
Νηπιαγωγείου Λακκώματος, 
ζ) δύο δημότες ή κάτοικοι που είναι χρήστες των 
υπηρεσιών του νομικού προσώπου. 

Από το σύνολο των μελών του Δ.Σ. του ανωτέρω 
ΝΠΔΔ ένα τουλάχιστον μέλος θα είναι γυναίκα. 

Το Δημοτικό Συμβούλιο από τα μέλη του Διοικητικού 
Συμβουλίου εκλέγει τον Πρόεδρο και τον Αντιπρόεδρο 
αυτού. 

Η θητεία του Διοικητικού Συμβουλίου είναι τετραετής 
και ακολουθεί την δημοτική περίοδο. Λήγει πάντοτε με 
την εγκατάσταση του νέου Διοικητικού Συμβουλίου. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. 

Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοι¬ 


κητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο». Κατά τα λοιπά ισχύει η 
συστατική πράξη του νομικού προσώπου. 

Από την παρούσα απόφαση δεν προκαλείται δαπάνη 
σε βάρος του προϋπολογισμού τρέχοντος έτους του 
Δήμου οικονομικού έτους 2007, ούτε σε βάρος του προ¬ 
ϋπολογισμού του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 21 Φεβρουάριου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθμ. 27 Ν.Σ (8) 

Σύσταση Νομικού Προσώπου Δημοσίου Δικαίου (ΝΠΔΔ) 
από τη Νομαρχιακή Αυτοδιοίκηση Χίου, με την επω¬ 
νυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΚΗΣ 
ΑΥΤΟΔΙΟΙΚΗΣΗΣ ΧΙΟΥ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΧΙΟΥ 
Έχοντας υπόψη: 

α) Τις διατάξεις του π.δ. 30/1996 (ΦΕΚ 21/Α72.2.1996) 
«Κώδικας Νομαρχιακής Αυτοδιοίκησης» όπως τροποποι¬ 
ήθηκε και συμπληρώθηκε έως σήμερα και ειδικότερα 
των άρθρων 73 και 74 του π.δ. 30/1996. 

β) Τις διατάξεις του π.δ. 198/96 (Φ.Ε.Κ. 159 Α') «Σύ¬ 
σταση και λειτουργία ιδρυμάτων και Ν.Π.Δ.Δ. από τις 
Νομαρχιακές Αυτοδιοικήσεις και τα Νομαρχιακά Δια¬ 
μερίσματα». 

γ) Την αναγκαιότητα σύστασης ενός αποκεντρωμένου 
και αυτοτελούς φορέα με τη μορφή Ν.Π.Δ.Δ. με την 
επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΚΗΣ 
ΑΥΤΟΔΙΟΙΚΗΣΗΣ ΧΙΟΥ», με σκοπό την προαγωγή του 
Πολιτισμού στο Νομό Χίου και τη διάδοσή του εκτός 
Νομού καθώς και την ανάπτυξη δεσμών με τους Από¬ 
δημους Χιώτες. 

δ) Την εισήγηση του Π. Στεφάνου, Αντινομάρχη Χίου 
με τις τροποποιήσεις που έλαβε έπειτα από διεξοδική 
συζήτηση, αποφασίζει: 

Εγκρίνει τη σύσταση Νομικού Προσώπου Δημοσίου 
Δικαίου (ΝΠΔΔ) από τη Νομαρχιακή Αυτοδιοίκηση Χίου, 
με την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΧΙΟΥ», ως εξής: 

ΚΑΤΑΣΤΑΤΙΚΟ 
ΚΕΦΑΛΑΙΟ Α' 

ΓΕΝΙΚΑ 

Αρθρο 1 

Σύσταση - Επωνυμία 

Συνίσταται Νομικό Πρόσωπο Δημοσίου Δικαίου με 
την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΧΙΟΥ», που για συντομία εν 
συνεχεία θα αναφέρεται με τα αρχικά Π.Ο.Ν.Α.Χ., στο 
οποίο μεταφέρονται όλες οι αρμοδιότητες της Νομαρ¬ 
χιακής Αυτοδιοίκησης Χίου (Ν.Α.Χ.) που σχετίζονται με 
τον πολιτισμό και τους απόδημους (όπως αυτές ορίζο¬ 
νται για το τμήμα Πολιτισμού και Αποδήμων της Ν.Α. 
Χίου), καθώς και οι άλλες αρμοδιότητες που εκχωρεί 
το Νομαρχιακό Συμβούλιο και αναφέρονται παρακάτω 
ή εκχωρούνται κατά περίπτωση. 

Αρθρο 2 

Περιοχή Αρμοδιότητας -Έδρα 

1. Περιοχή αρμοδιότητας του Π.Ο.ΝΑ.Χ, είναι τα διοι¬ 
κητικά όρια του Νομού Χίου. 

2. Ο Π.Ο.Ν.Α.Χ. εδρεύει στη Χίο. Διατηρεί γραφείο και 
υπηρεσίες στην πόλη της Χίου και μπορεί να αποφα¬ 
σίσει την δημιουργία γραφείου και σε άλλες πόλεις 
του Νομού ή και εκτός του Νομού, ή εκτός Ελλάδος, 
εφόσον τούτο απαιτείται για την καλύτερη εκπλήρωση 
του σκοπού του. 

Αρθρο 3 
Σκοπός 

Σκοπός του οργανισμού είναι η προαγωγή και ανάδει¬ 
ξη του Πολιτισμού στο Νομό Χίου και η διαχείριση των 
πολιτιστικών πόρων του Νομού με βάση τις αρχές της 
αειφόρου ανάπτυξης και η διάδοσή του εκτός Νομού 
καθώς και η ανάπτυξη των δεσμών με τους Απόδημους 
Χιώτες. 

Τρόποι επίτευξης των σκοπών του Οργανισμού θε¬ 
ωρούνται: 

α) η εκπόνηση και υλοποίηση των πόσης φύσεων 
προγραμμάτων πολιτιστικής ανάπτυξης της περιοχής 
του Νομού Χίου, η αναζήτηση πόρων για τον πολιτισμό 
μέσω εθνικών και κοινοτικών προγραμμάτων, η έκδο¬ 
ση βιβλίων και κάθε είδους εντύπων και λοιπού υλικού 
σχετικού με την ιστορία της Χίου, τον πολιτισμό, τον 
τουρισμό και του έργου των επιφανών προσώπων της, 
η παραγωγή Οϋ και ϋνο, η μελέτη, η χρηματοδότηση, 
η εκτέλεση, η λειτουργία και η αξιοποίηση έργων 
εντός και εκτός Νομού, που θα συμβάλλουν στην ανά¬ 
δειξη, την έρευνα και την προβολή της πολιτιστικής 
κληρονομιάς και του πολιτιστικού και τουριστικού 
περιβάλλοντος και του λαογραφικού υλικού της Χίου 
σε στενή συνεργασία με τις αντίστοιχες Κρατικές 
Υπηρεσίες, 

β) η διοργάνωση καλλιτεχνικών εκδηλώσεων, καθώς 
και μορφωτικών σεμιναρίων και διαλέξεων εντός και 
εκτός του Νομού, 

γ) η ανάπτυξη και η προβολή της σύγχρονης καλλιτε¬ 
χνικής δημιουργίας του νομού εντός και εκτός Νομού, 

δ) η ενίσχυση των πολιτιστικών οργανισμών του 
πρώτου βαθμού τοπικής αυτοδιοίκησης καθώς και των 
πολιτιστικών συλλόγων τους για διοργάνωση πολιτιστι¬ 
κών, πνευματικών, καλλιτεχνικών και άλλων συναφών 
εκδηλώσεων ή τη συμμετοχή του σε αυτές, 

ε) η συνεργασία με τα πολιτιστικά σωματεία του Νο¬ 
μού και των δευτεροβάθμιων εκπροσώπων τους και 
η παροχή ηθικής και οικονομικής υποστήριξης (όταν 
αυτό είναι εφικτό) ανάλογα με τις δραστηριότητες του 
καθενός, 

στ) ο καθορισμός των στόχων και των σκοπών της 
πολιτιστικής δραστηριότητας του Νομού και ο συντο¬ 
νισμός των πολιτιστικών εκδηλώσεων των διαφόρων 
φορέων, ώστε να συνάδουν με τους στόχους αυτούς, 

ζ) η ανάληψη επιχειρηματικών δραστηριοτήτων στους 
τομείς του πολιτισμού και των κοινωνικών προβλημάτων 
του Νομού, 

η) η στενή συνεργασία με τα εκπαιδευτικά ιδρύματα 
και ιδιαίτερα με το Πανεπιστήμιο Αιγαίου, σε πολιτιστικά 
και κοινωνικά θέματα, 

θ) η ίδρυση και λειτουργία Κέντρου Χιακής Διασποράς 
και η υποστήριξη της Ομηρικής Ακαδημίας, 


ι) η συμμετοχή σε δίκτυα, η προώθηση και διευκόλυν¬ 
ση, πολιτιστικών εκδηλώσεων, ανταλλαγών με χώρες 
της Ευρώπης, των Βαλκανίων και Ανατολικής Μεσογείου 
στα πλαίσια των Κοινοτικών Προγραμμάτων, καθώς και 
η ανάπτυξη σχεδίων με τρίτες χώρες αλλά και ιδιαιτέ¬ 
ρως με οργανώσεις του Αποδήμου Ελληνισμού, 
ια) Παρέχεται η δυνατότητα στον Οργανισμό να πα¬ 
ρεμβαίνει και σε κοινωνικά θέματα, όπου κρίνεται σκό¬ 
πιμο, όπως στην έρευνα, την καταγραφή, την ιεράρχηση 
των κοινωνικών προβλημάτων του Νομού, τη μελέτη 
για την επίλυση τους, την αναζήτηση, προώθηση προ¬ 
τάσεων και λύσεων σε ζητήματα κοινωνικής αλληλεγ¬ 
γύης, ιδιαίτερα σε θέματα που αφορούν στη στήριξη 
ευαίσθητων κοινωνικών ομάδων, δηλαδή Α.Μ.Ε.Α, κοι¬ 
νωνικά αποκλεισμένων, ατόμων με ψυχικά προβλήματα 
ή προβλήματα υγείας, ανέργων, η παροχή ηθικής και 
οικονομικής υποστήριξης σε αυτά (όταν αυτό είναι εφι¬ 
κτό), καθώς επίσης και στην αναζήτηση χρηματοδοτικών 
προγραμμάτων, εθνικών ή κοινοτικών. 

ΚΕΦΑΛΑΙΟ Β' 

ΠΕΡΙΟΥΣΙΑΚΑ 

Αρθρο 4 

Περιουσιακό Κεφάλαιο 

Περιουσιακό κεφάλαιο για τη σύσταση και την έναρ¬ 
ξη λειτουργίας του Π.Ο.ΝΑ.Χ. ορίζεται στο ποσό των 
100.000 ΕΥΡΩ. 

Το ανωτέρω ποσόν θα διατεθεί από τη Νομαρχιακή 
Αυτοδιοίκηση Χίου και θα εκταμιευθεί τμηματικά μετά 
τον διορισμό του Διοικητικού Συμβουλίου. 

Αρθρο 5 

Πόροι του οργανισμού 

Τα έσοδα του Π.Ο.ΝΑ.Χ. προέρχονται από τους ακό¬ 
λουθους πόρους: 

α) από τις ετήσιες τακτικές και τις κρινόμενες ανα¬ 
γκαίες έκτακτες επιχορηγήσεις της Ν.Α.Χ. με βάση τον 
ετήσιο προϋπολογισμό του οργανισμού, 
β) από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου ή οργανισμούς, 
γ) από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινομένων προ¬ 
γραμμάτων, 

δ) από δωρεές, χορηγίες, κληρονομιές ή κληροδοσίες 
ή από κάθε είδους εισφορές, 
ε) από προσόδους εκ της εκμεταλλεύσεως έργων ή 
επιχειρήσεων ή εκ της διαθέσεως εκδιδόμενων περιο¬ 
δικών, βιβλίων, Οϋ, ϋνο και άλλων εκδόσεων, 
στ) από δάνεια συναπτόμενα με πιστωτικά ιδρύματα 
του εσωτερικού ή του εξωτερικού, 
ζ) από προσόδους από την δική του περιουσία, 
η) από κάθε άλλη νόμιμη αιτία, 
θ) από εισπράξεις εισιτηρίων, το αντίτιμο προγραμ¬ 
μάτων και των υπηρεσιών που παρέχει. 

Άρθρο 6 

Οικονομική διοίκηση και διαχείριση - Περιουσία 

Οι διατάξεις που ισχύουν για τις Νομαρχιακές Αυ¬ 
τοδιοικήσεις και αφορούν την οικονομική διοίκηση, το 
οικονομικό έτος, τον προϋπολογισμό και απολογισμό, 
τον έλεγχο αυτών, την ταμιακή υπηρεσία, τη διαχείριση, 
τα δάνεια και την περιουσία εφαρμόζονται και στον 
παρόντα Οργανισμό. 

Αρθρο 7 

Μελέτες, έργα, προμήθειες 

1.0 Οργανισμός καταρτίζει κάθε είδους μελέτες, εκτελεί 
έργα και πραγματοποιεί τις κάθε είδους προμήθειες του, 
σύμφωνα με τις διατάξεις που ισχύουν κάθε φορά για την 
κατάρτιση μελετών, την εκτέλεση έργων και την προμή¬ 
θεια πραγμάτων από τις Νομαρχιακές Αυτοδιοικήσεις. 

2. Ειδικώς για την εφαρμογή των διατάξεων του 
ν. 1418/1984 «Δημόσια έργα και ρυθμίσεις συναφών 
Θεμάτων», όπως έχει μεταγενέστερα τροποποιηθεί, 
συμπληρωθεί και ισχύει και των εκτελεστικών αυτών 
διαταγμάτων, ορίζεται ότι κύριος του έργου είναι ο 
Π.Ο.Ν.Α.Χ., διευθύνουσα για τα έργα υπηρεσία η Διεύθυν¬ 
ση Τεχνικών Υπηρεσιών της Ν.Α.Χ και καθήκοντα συμ¬ 
βούλου, σύμφωνα με τις διατάξεις του νόμου 3316/2005 
ή του ν. 1418/1984, όπως τροποποιήθηκε, συμπληρώθηκε 
και ισχύει, για συγκεκριμένες μελέτες ή έργα εξαιρε¬ 
τικής σπουδαιότητας, αρμοδιότητας του Οργανισμού, 
μπορούν να ανατίθενται με απόφαση του Δ.Σ. 

Αρθρο 8 

Προσωπικό - Οργάνωση 

Οι διατάξεις που ισχύουν για τις Νομαρχιακές Αυτοδι¬ 
οικήσεις και αφορούν στον οργανισμό εσωτερικής υπη¬ 
ρεσίας, στον εσωτερικό κανονισμό λειτουργίας καθώς 
και στους λοιπούς κανονισμούς αυτών εφαρμόζονται 
αναλόγως και στον παρόντα Οργανισμό. Η Ν.Α.Χ. κα¬ 
λύπτει τις ανάγκες του οργανισμού σε υπηρεσίες που 
δεν διαθέτει το απαραίτητο εξειδικευμένο προσωπικό 
(τεχνικές υπηρεσίες, οικονομικές υπηρεσίες, δημόσιες 
σχέσεις, νομική υποστήριξη κ.λπ.). 

Αρθρο 9 
Κατάργηση 

Ο Οργανισμός καταργείται με τον ίδιο τρόπο που 
συνιστάται και η περιουσία του περιέρχεται στη Νο¬ 
μαρχιακή Αυτοδιοίκηση Χίου Αυτοδιοίκηση που τον έχει 
συστήσει οι δε τυχόν υπάλληλοι του μετατάσσονται 
στη Ν.Α.Χ. 

ΚΕΦΑΛΑΙΟ Γ' 

ΟΡΓΑΝΑ ΔΙΟΙΚΗΣΕΩΣ 

Αρθρο 10 

Διοικητικό Συμβούλιο 

1. Ο Οργανισμός διοικείται από επταμελές Διοικητι¬ 
κό Συμβούλιο (Δ.Σ.), που ορίζεται από το Νομαρχιακό 
Συμβούλιο Χίου και το οποίο αποτελείται από το Νο¬ 
μάρχη Χίου ή τον υπ’ αυτού οριζόμενο αναπληρωτή 
του, έναν Νομαρχιακό Σύμβουλο από την πλειοψηφία, 
έναν από τη μειοψηφία και τέσσερις πολίτες του Νομού 
εκπρόσωπους φορέων ή με γνώσεις, ενδιαφέροντα και 
δραστηριότητες που σχετίζονται με τους σκοπούς του 
Οργανισμού. 

2. Παρέχεται η δυνατότητα στο Διοικητικό Συμβούλιο 
να προσκαλεί και να συνεργάζεται με άτομα με ειδικές 
γνώσεις και προσόντα σε θέματα που κατά καιρούς θα 
απασχολούν το Δ.Σ. 

Αρθρο 11 

Εκλογή και θητεία μελών Διοικητικού Συμβουλίου - 
Αναπλήρωση - Αντικατάσταση 

1. Τα μέλη του Διοικητικού Συμβουλίου του Οργανι¬ 
σμού ορίζονται από το Νομαρχιακό Συμβούλιο στην αμέ¬ 


σως επόμενη συνεδρίαση του Νομαρχιακού Συμβουλίου 
από τη δημοσίευση του παρόντος καταστατικού στην 
Εφημερίδα της Κυβερνήσεως, για τη διετή Νομαρχιακή 
περίοδο και η θητεία τους λήγει, σε κάθε περίπτωση 
με την εγκατάσταση των νέων μελών. Στην ίδια συνε¬ 
δρίαση το Νομαρχιακό Συμβούλιο ορίζει τον Πρόεδρο 
και τον Αντιπρόεδρο του Οργανισμού από τα μέλη του 
Διοικητικού Συμβουλίου. 

2. Οι διατάξεις της παραγράφου 4 του άρθρου 14 του 
ν. 2218/1994 εφαρμόζονται αναλόγως και στην ανωτέρω 
εκλογή. 

3. Οι θέσεις των μελών του Δ.Σ. που μένουν κενές κατά 
την διάρκεια της νομαρχιακής περιόδου, καλύπτονται 
με μέλη που ορίζονται από το Νομαρχιακό Συμβού¬ 
λιο μέσα σε εύλογο χρονικό διάστημα, αφότου η θέση 
έμεινε κενή. 

4. Τα μέλη του Διοικητικού Συμβουλίου μπορεί να 
αντικατασταθούν κατά τη διάρκεια της θητείας τους, 
για αποχρώντα λόγο, σχετικό με τη λειτουργία του 
Οργανισμού ύστερα από απόφαση του Νομαρχιακού 
συμβουλίου που λαμβάνεται με πλειοψηφία των (3/4) 
του συνόλου των μελών του. 

Αρθρο 12 

Συγκρότηση σε σώμα του Διοικητικού Συμβουλίου 

Μετά την εκλογή όλων των μελών του Διοικητικού 
Συμβουλίου, τον ορισμό του Προέδρου και του Αντιπρο¬ 
έδρου, το Διοικητικό Συμβούλιο συνέρχεται σε σώμα με 
πρόσκληση του Προέδρου του και εκλέγει από τα μέλη 
του τον Γραμματέα και τον Ταμία του Δ.Σ. Ο Αντιπρό¬ 
εδρος αναπληρώνει τον Πρόεδρο ελλείποντα, απόντα 
ή κωλυόμενο. 

Αρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο του Οργανισμού, αποφασί¬ 
ζει για κάθε θέμα που αφορά τον Π.Ο.Ν.Α.Χ. Ειδικότερα 
το Διοικητικό Συμβούλιο: 

α) επιμελείται των υποθέσεων και των συμφερόντων 
του Οργανισμού και αποφασίζει για τη στελέχωση του 
Οργανισμού με υπαλλήλους και τον εσωτερικό κανονι¬ 
σμό λειτουργίας του, 

β) καταρτίζει το ετήσιο πρόγραμμα μελετών, έργων 
και δράσεων καθώς και το πρόγραμμα επενδύσεων, 

γ) ψηφίζει ένα μήνα τουλάχιστον προ της έναρξης 
εκάστου οικονομικού έτους τον ετήσιο προϋπολογισμό 
εσόδων και εξόδων του Οργανισμού. Επίσης ψηφίζει 
κατά την διάρκεια του οικονομικού έτους, τις αναγκαίες 
αναμορφώσεις και τροποποιήσεις του προϋπολογισμού. 
Ο πρώτος προϋπολογισμός του Οργανισμού θα αφορά 
το διάστημα από την έναρξη της λειτουργίας του μέχρι 
την λήξη του επόμενου έτους, 

δ) αποφασίζει για την ανάθεση μελετών και την εκτέ¬ 
λεση κάθε έργου και προμήθειας, σύμφωνα με τις ισχύ- 
ουσες για κάθε περίπτωση διατάξεις της νομοθεσίας 
περί Νομαρχιακής Αυτοδιοίκησης καθώς και για την 
ανάληψη οποιοσδήποτε υποχρεώσεως από τον Οργα¬ 
νισμό, εγκρίνει δε τις αντίστοιχες αναγκαίες δαπάνες, 

ε) αποφασίζει για κάθε αγορά, εκποίηση, μίσθωση ή 
εκμίσθωση ακινήτων ή κινητών του Οργανισμού, για 
την άσκηση αγωγών ή ενδίκων μέσων, την παραίτηση 
από ασκηθείσες αγωγές ή ένδικα μέσα καθώς και περί 
δικαστικών ή εξώδικων συμβιβασμών. 

στ) υποβάλλει το αργότερο εντός τριών μηνών από τη 
λήξη του οικονομικού έτους, στο Νομαρχιακό Συμβούλιο, 
τις ετήσιες εκθέσεις της οικονομικής καταστάσεως του 
Οργανισμού (απολογισμό εσόδων - εξόδων, ισολογισμό 
και κατάσταση ρευστότητας), 
ζ) αποδέχεται τις δωρεές, χορηγίες, κληρονομιές και 
κληροδοσίες υπέρ του Οργανισμού καθώς και τη συμ¬ 
μετοχή φυσικών ή νομικών προσώπων ή Οργανισμών 
Τοπικής Αυτοδιοίκησης ή επιχειρήσεων κοινής ωφέλειας 
στη δαπάνη κατασκευής έργων και λοιπών εγκαταστά¬ 
σεων, που πρόκειται να κατασκευάσει ο Οργανισμός 
και καθορίζει τους όρους συμμετοχής στην αντίστοιχη 
δαπάνη και κάθε σχετική λεπτομέρεια, 
η) συντάσσει και τροποποιεί τον Κανονισμό Εσωτε¬ 
ρικής Λειτουργίας των Υπηρεσιών του Οργανισμού και 
αποφασίζει για την πλήρωση των κενών οργανικών θέ¬ 
σεων του προσωπικού, 

θ) αποφασίζει επί κάθε εισηγήσεως οποιοσδήποτε 
μέλους του Διοικητικού Συμβουλίου, 
ι) εισηγείται προς το Νομαρχιακό Συμβούλιο, το οποίο 
έχει την αρμοδιότητα να αποφασίζει κατά το άρθρο 102 
του π.δ. 30/1996, την κήρυξη απαλλοτριώσεων αστικών ή 
αγροτικών ακινήτων ή τη σύσταση εμπράγματων δικαι¬ 
ωμάτων επ’ αυτών για την εκτέλεση έργων ή κτιριακών 
και λοιπών εγκαταστάσεων αναγκαίων για την εκπλή¬ 
ρωση των σκοπών του Οργανισμού, 
ια) για κάθε αρμοδιότητα μη προβλεπόμενη στον πα¬ 
ρόντα οργανισμό, ισχύει η διάταξη του άρθρου 9 παρ. 
1 του π.δ. 198/1996. 

2. Ο Πρόεδρος του Διοικητικού Συμβουλίου του Ορ¬ 
γανισμού: 

α) εκπροσωπεί τον Οργανισμό σε όλες τις σχέσεις 
του μετά τρίτων καθώς και ενώπιον των Δικαστηρίων 
και κάθε αρχής και δίδει τους επιβαλλόμενους σε αυτόν 
όρκους, 

β) υπογράφει τις συμβάσεις του Οργανισμού, 
γ) προεδρεύει των συνεδριάσεων και διευθύνει τις 
εργασίες του Διοικητικού Συμβουλίου, 
δ) προετοιμάζει τις υποθέσεις αρμοδιότητας του Δι¬ 
οικητικού Συμβουλίου, 

ε) καταρτίζει σχέδιο του προϋπολογισμού, επεξεργά¬ 
ζεται τον απολογισμό και υποβάλλει σχετική έκθεση 
στο Δ.Σ. 

στ) προτείνει στο Δ.Σ. για την διάθεση των γραμμένων 
στον προϋπολογισμό του Οργανισμού πιστώσεων, 
ζ) προτείνει στο Δ.Σ. για την έγερση αγωγών, παραιτή¬ 
σεων από αυτές ή για εξώδικο ή δικαστικό συμβιβασμό, 
καθώς και για την άσκηση ένδικων μέσων, 
η) προτείνει στο Δ.Σ. για την υποβολή διοικητικών 
προσφυγών στις διοικητικές αρχές, 

Ο Πρόεδρος μπορεί με απόφαση του να μεταβιβάσει ορι¬ 
σμένες από τις αρμοδιότητές του σε άλλο μέλος του Δ.Σ, 
ή σε άλλο στέλεχος του προσωπικού του Οργανισμού. 

3. Το Δ.Σ. δύναται με απόφαση του να εξουσιοδοτεί 
τον Πρόεδρο ή άλλο μέλος του, για την άσκηση των 
αρμοδιοτήτων του, πλην των αναφερόμενων στις περι¬ 
πτώσεις β και γ της παρ. 1 του παρόντος άρθρου. 

4. Ο Αντιπρόεδρος του Διοικητικού Συμβουλίου ανα¬ 
πληροί τον Πρόεδρο κωλυόμενο ή απάντα, σε όλες τις 
αρμοδιότητες του. Ο Γεν. Γραμματέας έχει την ευθύνη 
τηρήσεων των βιβλίων και διεξάγει την αλληλογραφία 
του Οργανισμού, προσυπογραφών με τον Πρόεδρο όλα 
τα έγγραφα του. 


5. Ο Ταμίας έχει την ευθύνη της οικονομικής διαχεί¬ 
ρισης του Οργανισμού, υποχρεούμενος να καταθέτει 
σε έντοκο λογαριασμό αναγνωρισμένης Τράπεζας που 
επιλέγεται με απόφαση του Δ.Σ. κάθε χρηματικό ποσό 
του Οργανισμού και να κινεί τους αντίστοιχους λο¬ 
γαριασμούς καταθέσεων με επιταγές υπογραφόμενες 
από τον ίδιο και ένα ακόμη μέλος του Δ.Σ. Επίσης ο 
Ταμίας ευθύνεται για την απογραφή κάθε περιουσιακού 
στοιχείου του Οργανισμού και την καταχώρηση του 
στα τηρούμενα σχετικά βιβλία. Εκδίδει τα εντάλματα 
για κάθε πραγματοποιούμενη είσπραξη και για κάθε 
πληρωμή του Οργανισμού, τα οποία υπογράφονται από 
τον ίδιο και τον Πρόεδρο του Δ.Σ. 

Άρθρο 14 

Λειτουργία του Διοικητικού Συμβουλίου 

1. Το Δ.Σ. συγκαλείται σε συνεδρίαση κατόπιν προ- 
σκλήσεως του Προέδρου, η οποία επιδίδεται στα μέλη 
προ τριών τουλάχιστον ημερών και αναγράφει τα θέμα¬ 
τα της ημερήσιας διατάξεως, τον τόπο και το χρόνο της 
συνεδριάσεως. Σε κατεπείγουσες περιπτώσεις κατά την 
κρίση του Προέδρου, η πρόσκληση στην οποία γίνεται 
μνεία του κατεπείγοντος, μπορεί να επιδίδεται και προ 
έξι (6) ωρών από τη συνεδρίαση. 

2. Χρέη ειδικού Γραμματέα του Δ.Σ. εκτελεί υπάλλη¬ 
λος του Οργανισμού, ή σε περίπτωση ελλείψεως αυτού 
υπάλληλος της Νομαρχιακής Αυτοδιοίκησης Χίου, ορι¬ 
ζόμενος με απόφαση του Νομάρχη. 

3. Η θητεία του Διοικητικού Συμβουλίου ακολουθεί 
την θητεία του Νομαρχιακού Συμβουλίου. 

4. Οι συνεδριάσεις του Δ.Σ. είναι δημόσιες, και ο Πρό¬ 
εδρος μπορεί να καλεί και να παρίστανται σε αυτές 
πρόσωπα τα οποία αφορά το συζητούμενο θέμα ή δυ- 
νάμενα να διατυπώσουν γνώμη ή να δώσουν αναγκαίες 
πληροφορίες. 

5. Το Δ.Σ. βρίσκεται σε απαρτία όταν τα παρόντα 
μέλη είναι περισσότερα από τα απάντα. Οι αποφάσεις 
του, οι οποίες πρέπει να είναι αιτιολογημένες, λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας επικρατεί η ψήφος του Προέδρου. 
Εάν υπάρχουν περισσότερες από δυο γνώμες, οι ακο- 
λουθούντες την ασθενέστερη οφείλουν να προσχω¬ 
ρήσουν σε μια από τις επικρατέστερες. Οι αποφάσεις 
του Συμβουλίου καταχωρούνται στα πρακτικά τα οποία 
υπογράφονται από τον Πρόεδρο και το Γενικό Γραμ¬ 
ματέα. Στα πρακτικά αναγράφονται τα ονόματα των 
παρόντων κατά τις συνεδριάσεις μελών, γίνεται μνεία 
για την απουσία ή το κώλυμα μέλους, καταχωρίζονται 
δε και οι γνώμες των μειοψηφούντων μελών. 

6. Γ ια τις αποφάσεις του Δ.Σ. που αφορούν τον προϋ¬ 
πολογισμό, τον απολογισμό, τον Οργανισμό Εσωτερικής 
Υπηρεσίας, τον Εσωτερικό Κανονισμό Λειτουργίας, την 
εκποίηση ή ανταλλαγή ακινήτων ή την επιβάρυνση τους 
με εμπράγματα δικαιώματα, την αποδοχή κληρονομιών 
και δωρεών που περιέχουν όρο ή κληροδοσιών, τη συνο- 
μολόγηση δανείων καθώς και τους λοιπούς κανονισμούς 
λειτουργίας των ιδρυμάτων, απαιτείται και γνώμη του 
Νομαρχιακού Συμβουλίου. Γ ια κάθε θέμα εφόσον αφορά 
στη λειτουργία του Διοικητικού Συμβουλίου, μη προβλε- 
πόμενο στον παρόντα οργανισμό, ισχύουν οι διατάξεις 
του άρθρου 10 του π.δ. 198/1996. 

7. Το Διοικητικό Συμβούλιο με ευθύνη του Γραμματέα 
τηρεί τα ακόλουθα βιβλία: 

α) βιβλίο πρωτοκόλλου εισερχομένων και εξερχόμε- 
νων εγγράφων, 

β) βιβλίο διεκπεραιώσεως των παραδιδομένων με 
απόδειξη εγγράφων, 

γ) βιβλίο πρακτικών των συνεδριάσεων του Διοικητι¬ 
κού Συμβουλίου, 

δ) βιβλίο Ταμείου στο οποίο καταχωρούνται κατά 
χρονολογική σειρά οι εισπράξεις και οι πληρωμές των 
δαπανών του Οργανισμού, κατά τον αντίστοιχο κωδικό 
αριθμό του εγκεκριμένου προϋπολογισμού. 

Τα τηρούμενα βιβλία αριθμούνται και μονογράφονται 
κατά φύλλο από το Γ ενικό Γ ραμματέα, θεωρούνται δε 
από τον Πρόεδρο στο τελευταίο τους φύλλο. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Αρθρο 15 

Ο Οργανισμός θα χρησιμοποιεί σφραγίδα που κυκλικά 
θα φέρει χαραγμένες τις λέξεις «ΠΟΛΙΤΙΣΤΙΚΟΣ ΟΡΓΑ- 
ΝΙΣΜΟΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΧΙΟΥ». 


Αρθρο 16 

Επικουρικώς εφαρμοστέες διατάξεις 

Για κάθε θέμα που δεν προβλέπεται από την παρούσα 
απόφαση, εφαρμόζονται κατ’ αναλογία οι σχετικές διατά¬ 
ξεις που ρυθμίζουν αντίστοιχα θέματα για τις Νομαρχιακές 
Αυτοδιοικήσεις, αν τέτοιες δεν υπάρχουν οι διατάξεις περί 
Δημοτικών και Κοινοτικών νομικών προσώπων δημοσίου 
δικαίου, καθώς και οι διατάξεις του π.δ. 198/1996 

Αρθρο 17 

Έναρξη της ισχύος 

Η παρούσα απόφαση αρχίζει να ισχύει από την ημέρα 
της δημοσίευσής της στην Εφημερίδα της Κυβερνήσε- 
ως σύμφωνα με το άρθρο 74 παρ. 2 του π.δ. 30/1996 
«Κώδικας Νομαρχιακής Αυτοδιοικήσεως». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 7 Μαρτίου 2007 
Ο Πρόεδρος 

ΣΤΥΛΙΑΝΟΣ ΚΑΜΠΟΥΡΗΣ 

